Laufberger, der uddannedes på [[Prag]]s og Wiens [[Kunstakademi|akademier]] (her under [[Christian Ruben|Ruben]]), en tid i Paris under [[Cogniet]], har især vundet navn ved en del større dekorative arbejder i Wien: [[forhænge]]t i det nye [[operahus]], loftsbilleder (''Venus stigende op af havet'') i det østrigske museum, [[sgrafitto]]malerier på sammes [[Facade (arkitektur)|facade]], ''De fire [[kardinaldyd]]er'' til [[Votivkirken]] med mere. Laufberger, der 1868 blev [[professor]] ved Wiens [[Kunstindustri]]skole og som sådan har indlagt sig megen fortjeneste af byens kunstindustrielle liv, har foruden [[historiemaleri]]er udført adskillige humoristiske [[Genremaleri|genrestykker]] (også [[illustration]]er til ''Figaro'' med mere): ''Publikum i Louvre'', ''Gammel ungkarl'' (1860), ''Sommeraften i Prater'' (1864) o. s. fr. Laufberger [[Radering|raderede]] også.
Historiemalere Historie Maleri